CELEX: 62009CN0545
Language: fi
Date: 2009-12-22 00:00:00
Title: Asia C-545/09: Kanne 22.12.2009 — Euroopan komissio v. Ison-Britannian ja Pohjois-Irlannin yhdistynyt kuningaskunta

13.3.2010   
            
            
               FI
            
            
               Euroopan unionin virallinen lehti
            
            
               C 63/31
            
         Kanne 22.12.2009 — Euroopan komissio v. Ison-Britannian ja Pohjois-Irlannin yhdistynyt kuningaskunta
   (Asia C-545/09)
   2010/C 63/51
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: J. Currall, B. Eggers)
   
      Vastaaja: Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   Kantaja vaatii unionin tuomioistuinta
   
               —
            
            
               toteamaan, että Eurooppa-koulujen perussääntöä koskevan yleissopimuksen (1) 12 artiklan 4 kohdan a alakohtaa on tulkittava ja sovellettava siten, että jäsenvaltion lähettämillä opettajilla on siirtonsa aikana samat mahdollisuudet edetä asemassaan ja palkkauksessaan kuin kyseisessä jäsenvaltiossa työskentelevillä opettajilla ja että se, että eräillä Yhdistyneen kuningaskunnan lähettämillä opettajilla ei ole siirtonsa aikana mahdollisuutta päästä osallisiksi parannetuista palkkataulukoista (joita on eri nimisiä, kuten ”threshold pay” (kynnyspalkka), ”excellent teacher system” (erinomaisen opettajan järjestelmä) ja ”advanced skills teachers” (erityisvalmiuksia omaavat opettajat) ja muista lisistä (kuten ”teaching and learning responsibility payments” (opetus- ja oppimisvastuulisä)) sekä Englannissa ja Walesissa valtion ylläpitämissä kouluissa työskentelevillä opettajilla olevasta mahdollisuudesta edetä olemassa olevissa palkkataulukoissa on vastoin yleissopimuksen 12 artiklan 4 kohdan a alakohtaa ja 25 artiklan 1 kohtaa
            
         
               —
            
            
               velvoittamaan Ison-Britannian ja Pohjois-Irlannin yhdistynyt kuningaskunta korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämä kanne on Eurooppa-koulujen perussääntöä koskevan yleissopimuksen (jäljempänä yleissopimus) 26 artiklaan perustuva pyyntö yleissopimuksen 12 artiklan 4 kohdan a alakohdan ja 25 artiklan 1 kohdan tulkintaa ja soveltamista koskevan ratkaisun saamiseksi.
   Yleissopimuksen mukaan Eurooppa-koulujen opettajat ovat sen maan lähettämiä, josta he ovat peräisin. Yleissopimuksen 12 artiklan 4 kohdan a alakohdassa määrätään, että lähetetyt opettajat ”säilyttävät oikeutensa uralla etenemiseen ja eläkkeisiin kansallisten määräystensä mukaisesti”. Tästä huolimatta Yhdistyneen kuningaskunnan lähettämien opettajien palkat on jäädytetty siirron ajaksi. Näin ollen Eurooppa-kouluihin lähetetyt opettajat eivät pääse osallisiksi parannetuista palkkataulukoista (joita on erinimisiä, kuten ”threshold pay”, ”excellent teacher system” ja ”advanced skills teachers”) ja muista lisistä (kuten ”teaching and learning responsibility payments”) sekä Englannissa ja Walesissa valtion ylläpitämissä kouluissa työskentelevillä opettajilla olevasta mahdollisuudesta edetä olemassa olevissa palkkataulukoissa.
   Tämä menettelytapa on yleissopimuksen 12 artiklan 4 kohdan a alakohdan sanamuodon ja tarkoituksen vastainen. Se vähentää asianomaisten opettajien eläkeoikeuksia ja heikentää heidän uramahdollisuuksiaan Yhdistyneeseen kuningaskunnan paluun yhteydessä. Se vaikuttaa lisäksi haitallisesti Euroopan unionin budjettiin, joka joutuu vastaamaan lähetettyjen opettajien alemman kansallisen palkan ja yhteisön maksaman lisän välisestä erotuksesta.
   Yleissopimuksen 12 artiklan 4 kohdan a alakohtaa ja näin ollen yleissopimuksen 25 artiklan 1 kohtaa tulisi tämän vuoksi tulkita ja soveltaa siten, että lähetetyille opettajille taataan täydet mahdollisuudet parannettuihin palkkaluokkiin, etenemiseen nykyisessä palkkaluokassa ja muihin palkkioihin.
   
      (1)  EYVL L 212, 17.8.1994, s. 3